# Consum i recursos energètics a nivell mundial

El consum i recursos energètics a nivell mundial fa referència a l'ús comparat de les diverses fonts d'energia existents al llarg del temps i a tota la Terra. Es tracta d'uns valors de referència que s'empren en l'àmbit dels processos industrials i del món científic, atès que permeten avaluar els impactes de l'extracció de recursos naturals sobre el medi ambient, així com analitzar els efectes dels usos energètics sobre la societat i el desenvolupament humà.
De tota l'energia consumida des de la Revolució Industrial més de la meitat s'ha consumit d'ençà la decada del 1990. Pel que fa a la dècada del 2000, l'any 2009 el consum mundial d'energia va davallar per primera vegada en 30 anys (-1,1%) o 130 Mtoe, com a resultat de la crisi financera global de 2007 a 2012. Aquesta evolució fou el resultat de dos patrons contrastats: mentre que el consum d'energia va continuar essent fort en diversos països en desenvolupament (específicament l'Àsia amb un +4%), als països de l'OCDE el dispendi energètic va davallar un 4,7% l'any 2009, fins a mínims equivalents als de l'any del 2000. La Xina va passar a ser el major consumidor mundial d'energia (18% del total).
En relació a la dècada del 2010 i fins a l'any 2019, el petroli fou la font primària d'energia a escala mundial, amb una quota d'ús del 32%. Malgrat els efectes creixents del canvi climàtic i de l'escalfament global, la segona font d'energia més emprada va ser el carbó (26%) i la tercera, el gas (23%) —les tres considerades com a energies no renovables. Aquesta dècada també va estar marcada per la creixent demanda de la Xina, líder en consum, i per l'increment d'ús de l'electricitat i del gas.

## Consum energètic global per dècada

Consum energètic global segons font energètica (en quiloteps de petroli, ktep) :
| Any | Carbó | Gas natural | Nuclear | Hidroelèctrica | Solar, eòlica i altres renovables | Biodièsels | Petroli |
| 1990 | 2.220.466 | 1.663.608 | 525.520 | 184.102 | 36.560 | 902.367 | 3.232.737 |
| 2000 | 2.316.665 | 2.072.291 | 675.467 | 224.693 | 60.054 | 1.011.986 | 3.662.674 |
| 2010 | 3.653.106 | 2.733.095 | 718.830 | 296.065 | 110.075 | 1.202.118 | 4.135.577 |
| 2017 | 3.789.934 | 3.106.799 | 687.481 | 351.029 | 256.830 | 1.329.064 | 4.449.499 |

## Referències

* ↑ «Historical Review of Energy Use», ND. [Consulta: 5 novembre 2010].
* ↑ Global Energy Review in 2009, Enerdata Publication
* 1 2 «World Energy Consumption Statistics | Enerdata». [Consulta: 30 desembre 2019].
* ↑ «Data & Statistics» (en anglès). Agència Internacional de l'Energia, 01-12-2019. [Consulta: 31 desembre 2019].

## Bibliografia

* International Energy Agency. (2006) World Energy Outlook 2006. ISBN 92-64-10989-7
* MacKay, David J C. (2008) Sustainable Energy - without the hot air UIT Cambridge. ISBN 978-0-954452933. Also available free online
* Smil, Vaclav. (2003) Energy at the crossroads MIT Press. ISBN 0-262-19492-9
* Tester, Jefferson W. et al.. (2005) Sustainable Energy: Choosing Among Options. The MIT Press. ISBN 0-262-20153-4
* Yergin, Daniel (1993). The Prize. Simon & Schuster: New York. ISBN 0-671-79932-0

## Enllaços externs

* Energy Statistics and News from the European Union
* Annual Energy Review 2006, DOE/EIA-0384(2006), by the U.S. Department of Energy's Energy Information Administration (PDF)
* World Energy Consumption Figures